CELEX: 62014CA0567
Language: el
Date: 2016-07-07 00:00:00
Title: Υπόθεση C-567/14: Απόφαση του Δικαστηρίου (πρώτο τμήμα) της 7ης Ιουλίου 2016 [αίτηση του Cour d’appel de Paris (Γαλλία) για την έκδοση προδικαστικής αποφάσεως] — Genentech Inc. κατά Hoechst GmbH, Sanofi-Aventis Deutschland GmbH (Προδικαστική παραπομπή — Ανταγωνισμός — Άρθρο 101 ΣΛΕΕ — Σύμβαση παραχωρήσεως αδείας μη αποκλειστικής χρήσεως — Δίπλωμα ευρεσιτεχνίας — Απουσία προσβολής — Υποχρέωση καταβολής δικαιωμάτων εκμεταλλεύσεως)

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/8
            
         Απόφαση του Δικαστηρίου (πρώτο τμήμα) της 7ης Ιουλίου 2016 [αίτηση του Cour d’appel de Paris (Γαλλία) για την έκδοση προδικαστικής αποφάσεως] — Genentech Inc. κατά Hoechst GmbH, Sanofi-Aventis Deutschland GmbH
   (Υπόθεση C-567/14) (1)
   
   ((Προδικαστική παραπομπή - Ανταγωνισμός - Άρθρο 101 ΣΛΕΕ - Σύμβαση παραχωρήσεως αδείας μη αποκλειστικής χρήσεως - Δίπλωμα ευρεσιτεχνίας - Απουσία προσβολής - Υποχρέωση καταβολής δικαιωμάτων εκμεταλλεύσεως))
   (2016/C 335/09)
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Paris
   
      Διάδικοι στην υπόθεση της κύριας δίκης
   
   Genentech Inc.
   
      κατά
   
   Hoechst GmbH, Sanofi-Aventis Deutschland GmbH
   
      Διατακτικό
   
   Το άρθρο 101 ΣΛΕΕ έχει την έννοια ότι δεν αντιβαίνει στη διάταξη αυτή το ενδεχόμενο, βάσει συμβάσεως παραχωρήσεως αδείας χρήσεως όπως η επίμαχη στην υπόθεση της κύριας δίκης, να επιβληθεί στον κάτοχο της αδείας υποχρέωση καταβολής δικαιωμάτων για τη χρήση τεχνολογίας που προστατεύεται βάσει διπλώματος ευρεσιτεχνίας καθ’ όλο το χρονικό διάστημα ισχύος της εν λόγω συμβάσεως, σε περίπτωση ακυρώσεως των διπλωμάτων ευρεσιτεχνίας με τα οποία προστατεύεται η τεχνολογία αυτή ή μη προσβολής των δικαιωμάτων που αντλούνται από τα εν λόγω διπλώματα, εφόσον ο κάτοχος της αδείας δύναται να καταγγείλει ελεύθερα τη σύμβαση αυτή τηρώντας εύλογη προθεσμία.
   
      (1)  ΕΕ C 73 της 2.3.2015.